Riksantikvarens bibliotek

Riksantikvarens bibliotek er et spesialbibliotek for kulturminnevern ved den statlige norske institusjonen Riksantikvaren.

 Ansvarsområder og virksomhet 
Samlingene dekker alle Riksantikvarens fagområder, som arkeologi, arkitektur, byggeskikk og bygningsvern, arealplanlegging, kirkekunst og fartøyvern. Biblioteket har også en omfattende samling lokalhistorie og en spesialsamling om norske kirkebygninger. Biblioteket inneholdt i 2024 ca.  bind.

Bibliotekets samlinger kan søkes opp i bibliotekenes søketjeneste Oria.
Biblioteket utgir en månedlig nyhetsliste og en halvårlig oversikt over ny forskning med relevans for kulturminneforvaltningen, fra et utvalg sentrale forskningsmiljøer i Norge. Biblioteket har ansvar for Ordnøkkelen (tesaurus for kulturminnevern) og for Riksantikvarens registreringer i Nasjonalt vitenarkiv. Også Norsk portrettarkiv forvaltes av Riksantikvarens bibliotek.

 Målgrupper 
Bibliotekets primære brukere er ansatte hos Riksantikvaren og Norsk institutt for kulturminneforskning (NIKU). Andre prioriterte målgrupper er ansatte i regional kulturminneforvaltning og frivillige organisasjoner innen kulturminnevernfeltet. Biblioteket er et offentlig fagbibliotek, og er åpent for alle etter avtale. 

 Historikk 
Bibliotekets historie går tilbake til 1912, da Riksantikvaren ble opprettet som embete. Boksamlingen som tilhørte Foreningen til norske fortidsminnesmerkers bevaring (Fortidsminneforeningen) la grunnlaget for dagens bibliotek. Samlingene ble utvidet etterhvert, spesielt i 1920-årene da senere riksantikvar Arne Nygård-Nilssen sto for bokanskaffelsene. Den første bibliotekaren ble ansatt i 1947. I 1960-årene mottok biblioteket en større boksamling etter tidligere riksantikvar Harry Fett.

 Referanser 

 Eksterne lenker 

  Nyhetsliste fra Riksantikvarens bibliotek

Kategori:Biblioteker i Norge
Kategori:Riksantikvaren